Boracay on väike troopiline paradiisisaar, Manilast 315 km kaugusel lõunas, mis on ühtlasi ka populaarseim reisisiht Filipiinidel. Koerakondi kujuline saar on umbes 7 kilomeetri pikkune ja keskmisest osast kilomeetri laiune, saare pindala on pisut üle 10 ruutkilomeetri.  Kaks põhilisemat randa, White Beach ja Bulabog Beach, asuvad saare kitsamal keskosal, üks ühel ja teine teisel pool saart. White Beach jääb lääne Bulabog Beach ida poole. Randu on saarel muidugi rohkem, aga enamus hotelle, restorane ja  teisi turismi teenindavaid ettevõtmisi on rajatud just White Beach'i pisut üle 4 kilomeetri pikkusele rannajoonele.  Suuruselt teine rand, Bulabog Beach, on tuultele rohkem avatud ja turismiarendus seal on seetõttu ka pisut nõrgem, samal põhjusel on see rand aga populaarne purilaudurite ja lohesurfarite seas.